Odličnu predstavu pružio je i Mario Mandžukić koji je asistirao Kramariću za prvi pogodak hrvatske vrste.

"Bilo je teško i znali smo da će biti teško. Ali što nas briga, u polufinalu smo. Zaslužili smo svojim odnosom na terenu, zalaganjem i igrom," kazao je Mandžukić dodavši kako mu 'stomak još uvijek kida' zbog izvođenja jedanaesteraca i nove drame.

"I protiv Danske je bilo tako i danas, bilo je mnogo nervoze, ali nema veze, mi smo u polufinalu i neka slavi cijela Hrvatska," poručio je napadač Juventusa.

SAŽETKE POGLEDAJTE OVDJE

Na pitanje odakle mu snaga da 120 minuta juri terenom, Mandžo se samo nasmijao.

"Nemam pojma. Sjećam se da je jedan stručnjak prije prvenstva kazao da to nije onaj stari Mandžukić. Slažem se s njim. Ovo je neki još bolji Mandžukić. Nemam pojma odakle mi snage, dajem sve od sebe za ekipu."

Mandžukić je istaknuo kako 'Vatreni' sada mogu do kraja.

"Kada smo već došli do ovdje normalno je da želimo otići do kraja. Vjerujte da ćemo dati i zadnju kap znoja. Ako možda nećemo uspjeti, nitko nam neće moći zamjeriti, ali spremni smo dati sve od sebe. Svi mi," kazao je Mandžukić.

Također valja napomenuti kako je Mandžo u svoj rodni Slavonski Brod poslao 25 tisuća kuna kako bi pivom počastio sve okupljene navijače koji su četvrtfinale gledali u brodskoj Tvrđavi, prenosi Radio Slavonija.

Hrvatska widget